ก่อนหน้านี้เคยมีอาการเช่นนี้ค่ะ เเต่หายไปเเล้วเเต่มันกับมาอีกเเล้วค่ะ อาการที่ว่านี้ก็คือร้องไห้ตลอดเวลาเลยค่ะหงุดหงิดง่ายเบื่ออาหารกินข้าววันละมื้อ เเล้วก็กว่าจะกินได้เเต่ละคำมันยากมากเลยคะ นั่งมองอาหารอย่างเดียวเลยมันไม่อยากกินเลยค่ะ เเล้วสองอาทิตย์นี้เป็นเเบบนั้นเลยค่ะที่เขียน ตอนช่วงเเรกเเต่สามวันที่ผ่านมานี้ (รวมวันนี้ด้วยนะคะวันที่เขียน)ร้องไห้หนักมากๆเลยค่ะไม่ว่าจะทำอะไรก็ร้องตลอดเลยค่ะบางทีก็ร้องไห้จนเกือบหายใจไม่ออกค่ะรู้สึกเศร้าๆตลอดเวลาเบื่อหน่ายว่างเปล่ามากๆเลยค่ะใจหวิวด้วยค่ะเเบบเวลาเจออะไรที่กระทบจิตใจเเล้วจะเจ็บที่หัวใจทันทีเลยค่ะเจ็บเหมือนมีเข็มมาเเทง(อาการเจ็บหัวใจนี่เป็นมาได้สักพักเเล้วนะคะ)เราเป็นที่ชอบอยู่บ้านมากๆเลยนะคะเเต่อยู่ดีเกิดมีความนึงเข้ามาในหัวว่าเบื่อบ้านชอบอยู่เงียบๆเเต่หลังๆมานี้รู้ว่างเปล่ามากเลยค่ะ t-t ช่วยให้คำตอบทีนะคะ
สวัสดีค่ะ จากที่เล่ามา คิดว่า มีภาวะทางอารมณ์ไม่ปกติ อาจมีภาวะเครียด หรืออาจมีภาวะโรคซึมเศร้าค่ะผู้ป่วยโรคซึมเศร้าจะมีอาการที่เปลี่ยนแปลงทั้งอารมณ์ ความรู้สึกนึกคิด ความจำ ความสัมพันธ์กับคนรอบข้างเปลี่ยนไป และอาการแสดงทางร่างกายต่างๆ โดยอาการอาจเปลี่ยนแปลงอย่างรวดเร็วเป็นสัปดาห์ หรือค่อยเป็นค่อยไปเป็นก็ได้-อาการทางอารมณ์ เช่น เศร้า หดหู่ อ่อนไหว บางคนอาจมีความรู้สึกไม่แจ่มใส เบื่อหน่าย บางคนมีอาการหงุดหงิด ฉุนเฉียวได้-ความรู้สึกนึกคิด เช่น มองอะไรแย่หมด ท้อแท้หมดหวัง รู้สึกไร้ค่า ไร้ความสามารถ บางคนอาจมีอารมณ์ชั่ววูบอยากทำร้ายตนเอง-สมาธิความจำแย่ลง-ความสัมพันธ์กับคนรอบข้างเปลี่ยนไป อาจจะเก็บตัว ไม่ค่อยพูด ทำงานแย่ลง-อาการแสดงทางร่างกาย เช่น อ่อนเพลีย ไม่มีแรง นอบหลับๆตื่นๆ ไม่เจริญอาหาร น้ำหนักลด ท้องผูก ท้องอืด ปวดหัว ปวดตามตัว*คนไข้หากมีอาการมากขึ้น อาจมีอาการหลงผิด ประสาทหลอน หูแว่วได้*โรคซึมเศร้านี้ยังมีลักษณะอาการคล้ายโรคอื่นอีก เช่น โรควิตกกังวล โรคอารมณ์แปรปรวน โรคสมองอักเสบ โรคไทรอยด์ทำงานบกพร่อง เป็นต้น-การรักษา: ในรายที่เป็นมาก แพทย์จะให้ยาช่วย แต่บางรายที่เป็นไม่มากแพทย์อาจจะพูดคุยให้คำแนะนำเพื่อให้อาการดีขึ้นแนะนำ ควรเล่าถึงภาวะทางอารมณ์ให้คนใกล้ชิดหรือคนในครอบครัวฟังเพื่อให้อารมณ์ผ่อนคลายและช่วยแก้ไขปัญหานะคะ หากอาการไม่ดีขึ้น ควรไปพบแพทย์เพื่อรับการวินิจฉัยและได้รับการรักษาอย่างเหมาะสมขอเป็นกำลังใจให้นะคะ